**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 9Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 18/2022**

**ΘΕΜΑ : «Διατήρηση ή απομάκρυνση και κατάργηση ή διατήρηση θέσης κενωθέντος περιπτέρου, στον Κοπανό, λόγω θανάτου και μη ύπαρξης κληρονομικής διαδοχής στο δικαίωμα».**

Στη Νάουσα σήμερα, ημέρα Πέμπτη 17-11-2022 και ώρα 10.00 π.μ. προσήλθαν στη δια περιφοράς συνεδρίαση μέσω τηλεφώνου, τα μέλη της Επιτροπής Ποιότητας Ζωής του Δήμου Νάουσας για την πραγματοποίηση της 9ης συνεδρίασης 2022 μετά από την υπ΄ αριθμ. 19225/14-11-2022 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ ΑΠΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ ΚΟΥΤΣΟΓΙΑΝΝΗΣ ΝΙΚΟΛΑΟΣ**

**ΒΑΣΙΛΕΙΑΔΗΣ ΧΡΗΣΤΟΣ ΛΑΖΑΡΙΔΟΥ ΔΕΣΠΟΙΝΑ**

**ΤΖΟΥΒΑΡΑΣ ΒΑΣΙΛΕΙΟΣ ΧΑΤΖΗΙΩΑΝΝΙΔΗΣ ΑΛΕΞΑΝΔΡΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΚΑΡΑΓΙΑΝΝΙΔΗΣ ΑΝΤΩΝΙΟΣ**

**ΠΑΡΘΕΝΟΠΟΥΛΟΣ ΙΩΑΝΝΗΣ**

Αφού διαπιστώθηκε η νόμιμη απαρτία άρχισε η Συνεδρίαση.

Το 2ο θέμα της ημερήσιας διάταξης αφορά την διατήρηση ή απομάκρυνση και κατάργηση ή διατήρηση θέσης κενωθέντος περιπτέρου, στον Κοπανό, λόγω θανάτου και μη ύπαρξης κληρονομικής διαδοχής στο δικαίωμα.

Ο Πρόεδρος πήρε τον λόγο και διάβασε στα μέλη την εισήγηση του τμήματος αδειοδοτήσεων και ρύθμισης εμπορικών δραστηριοτήτων του Δήμου Νάουσας η οποία αναφέρει ότι

Έχοντας υπόψη:

1. Τις διατάξεις των άρθρων 73,94, 95 του Ν. 3852/2010 περί πρόσθετων αρμοδιοτήτων που περιέρχονται στους δήμους.
2. Τις διατάξεις του Ν. 4093/2012 «¨Έγκριση Μεσοπρόθεσμου Πλαισίου της Δημοσιονομικής Στρατηγικής 2013/2016»
3. Τις διατάξεις του άρθρου 76 του Ν. 4257/14.4.2014 «Επείγουσες ρυθμίσεις αρμοδιότητας Υπουργείου Εσωτερικών».
4. Την εγκύκλιο 38/06-06-2014 του Υπουργείου εσωτερικών.
5. Την εγκύκλιο 16/04-06-2015 του Υπουργείου εσωτερικών.
6. Την υπ’ αρ. 445/20.02.2006 απόφαση της Νομαρχιακής Αυτοδιοίκησης Ημαθίας «χορήγηση άδειας εκμετάλλευσης περιπτέρου στην Νησιώτη Ευαγγελία του Χρήστου.
7. Την υπ’ αρ. 100/1/.2022 Ληξιαρχική πράξη θανάτου της Νησιώτη Ευαγγελίας του Χρήστου.
8. Την υπ’ αρ. 9/2022 Απόφαση Κοινότητας Κοπανού να διατηρηθεί το περίπτερο.
9. Την υπ’ αρ. 17472/25-10-2022 Απόφαση ανάκλησης περιπτέρου.
10. Την υπ’ αρ. 1016/49/333-α έγγραφο καταλληλότητας θέσεων περιπτέρου.

Σύμφωνα με τα παραπάνω:

Με την υπ’ αρ. 445/20.2.2006 απόφαση της Νομαρχιακής Αυτοδιοίκησης Ημαθίας, χορηγήθηκε άδεια εκμετάλλευσης περιπτέρου στην Νησιώτη Ευαγγελία που βρίσκεται στον Κοπανό επί του κεντρικού δρόμου.

Απόσπασμα Ληξιαρχικής Πράξης Θανάτου το οποίο και μας κατατέθηκε.

Σύμφωνα με την εγκύκλιο 16/04-06-2015 του Υπουργείου Εσωτερικών, εφόσον κενωθεί ένα περίπτερο για οποιονδήποτε λόγο, το δημοτικό Συμβούλιο, με απόφαση η οποία εκδίδεται μετά από γνώμη της οικείας δημοτικής ή τοπικής κοινότητας και εισήγηση της Επιτροπής ποιότητας Ζωής, αποφασίζει αν θα διατηρηθεί το κενωθέν περίπτερο ή θα απομακρυνθεί.

Σύμφωνα με τις διατάξεις του άρθρου 76, παρ.Γ, του Ν. 4257/14.4.2014 δεν νοείται η έννοια «σχολάζοντας» περιπτέρου αλλά του κενωθέντος.

**Σύμφωνα με τα παραπάνω, εφόσον κενωθεί περίπτερο , για οποιονδήποτε λόγο, ακολουθείται η εξής διαδικασία: Το δημοτικό συμβούλιο, με απόφαση η οποία εκδίδεται μετά από γνώμη της οικείας τοπικής κοινότητας και εισήγηση της Επιτροπής Ποιότητας Ζωής , αποφασίζει αν θα διατηρηθεί το κενωθέν περίπτερο ή θα απομακρυνθεί.**

1. **Αν αποφασιστεί η διατήρησή του, εφαρμόζεται η διαδικασία της εκ νέου παραχώρησης του δικαιώματος εκμετάλλευσής του σε νέο δικαιούχο, κατά τις παρ.4 και 5 της υποπαρ. ΣΤ.2 του άρθρου πρώτου του Ν.4093/12, όπως αντικαταστάθηκε από το άρθρο 76 του Ν. 4257/14. (ΥΠ.ΕΣ. εγκ. 38/23463/06.06.2014).**
2. **Αν αποφασισθεί η κατάργηση της θέσης και η απομάκρυνση του κουβουκλίου, εφαρμόζεται η διαδικασία σύμφωνα με τις διατάξεις του άρθρου 94 παρ. 6 του Ν. 3852/2010, του άρθρου 76 του Ν. 4257/2014 (ΦΕΚ 93/2014 τ. Α’) και της ΥΠ.ΕΣ. εγκ. 38/23463/6-6-2014.**

**Κατόπιν των ανωτέρω, παρακαλούμε όπως εισηγηθείτε σχετικά και να λάβει απόφαση για:**

α) Κατάργηση ή Διατήρηση θέσης του κενωθέντος περιπτέρου.

β) Διατήρηση ή Απομάκρυνση του κενωθέντος περιπτέρου που βρίσκεται στην περιοχή «Κοπανός στον κεντρικό δρόμο Ερμού», , λόγω θανάτου και μη ύπαρξης κληρονομικής διαδοχής στο δικαίωμα.

Στη συνέχεια τα μέλη αφού άκουσαν τα παραπάνω και μετά από διαλογική συζήτηση

**ΟΜΟΦΩΝΑ ΑΠΟΦΑΣΙΖΟΥΝ**

Εγκρίνουν την διατήρηση της θέσεως του κενωθέντος περιπτέρου που βρίσκεται στην περιοχή «Κοπανός στον κεντρικό δρόμο Ερμού», λόγω θανάτου και μη ύπαρξης κληρονομικής διαδοχής στο δικαίωμα. Να εισηγηθεί το θέμα στο δημοτικό συμβούλιο Νάουσας η αντιδήμαρχος Οικονομικών Μπαλτατζίδου Θεοδώρα.

Η απόφαση έλαβε αύξοντα αριθμό **18/2022.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**